Federacion sindicala unitària

La Federacion sindicala unitària es la primièra federacion sindicala en França de l'ensenhament. Son camp de sindicalizacion es restrench a la Fonccion publica e a d'unes sectors "mixtes" (Pòl emplec, sector associatius...). Dempuèi las eleccions professionalas d'octòbre e novembre 2011, la FSU es la seconda organizacion sindicala dins la fonccion publica d'Estat.

La FSU compta 160 000 aderents, a 83 % d'ensenhants, çò que ne fa lo 5e sindicat francés darrièira la  CGT, la CFDT, FO et l'Unsa. 

Òbra a l'unitat sindicala. Trabalha a la recomposicion sindicala, a senèstra, e al recampament organic de çò que sona lo "sindicalisme de lucha e de transformacion sociala" en voler "perseguir e accentuar son trabalh amb la CGT e Solidaires, sens metre a priori de limits sus las fòrças que poiràn participar a aquela construccion".

Son secretari general es Benoît Teste.

 Origina e rapid istoric 
Podem trobar los fondaments de la FSU dins la Carta de Clarmont-d'Auvernha prepausada durant lo Congrès de 1991 de la Federacion de l'Educacion nacionala per l'ensems dels minoritaris (sindicats, tendéncias e seccions departamentalas) de la federacion.

Aquela carta prepausava un nòu federalisme, contestant aquel practicat per la direccion de la FEN. Lo rassemblament operat a aquela ocasion èra relativament inédit : cal recordar qu'en 1967, quand la tendéncia fins aquí majoritària foguèt mesa en minoritat dins lo Sindicat nacional dels ensenhaments de segond gra (SNES), se poguèt apejar sus l'Ecole Emancipée per conservar provisòriament la direccion d'aquel sindicat. Vint-e-cinc ans mai tard, la geografia intèrna aviá prigondament cambiat.

En 1992, al moment de l'exclusion de la FEN del SNES e del SNEP (Sindicat nacional de l'educacion fisica), qui refusavan de se dissòlvre dins un Sindicat dels Ensenhaires, l'ensems dels signataris de la Carta de Clarmont-d'Auvernha decidisson de gardar contacte. Crèan alara de Comitat de Ligason Unitària (CLU), que seràn lo luòc de debat sus l'avenidor de la FEN, puèi sus la forma de la futura federacion.

 Sindicats afiliats 
La FSU es essencialament una federacion de sindicats que relevan del camp Educacion, Joinessa e Espòrts, Recèrca, Cultura, Justicia que èra lo de l'anciana FEN. Pasmens d'unes sindicats "fòra educacion nacionala" l'an rejoncha, notadament aprep lo conflicte sus las retretas de la prima 2003.

En 2004, al Congrés de Perpinhan, la FSU a decidit d'alargar son camp de sindicalizacion a l'ensemble de las tres fonccions publicas (D'Estat, territoriala e espitalièra).

 Fonccion publica d'Estat 

 Educacion nacionala, recèrca 

 lo SNASUB, Sindicat nacional de l'administracion escolara e universitària e de las bibliotecas.
 le SNCS, Sindicat nacional dels cercaires scientifics.
 lo SNEP, Sindicat nacional de l'educacion fisica e esportiva.
 lo SNES, Sindicat nacional dels ensenhants del second gras
 lo SNESup, Sindicat nacional de l'ensenhament superior.
 lo SNETAP, Sindicat nacional de l'ensenhament tecnic agricòl public.
 lo SNICS, Sindicat nacionals dels infirmier-e-s e conselhièr de santat.
 le SNPI, Sindicat nacional dels personals d'inspeccion
 le SNUEP, Syndicat national unitaire de l'enseignement professionnel.
 le SNUipp, Sindicat nacional unitari dels institutor, professors de las escòlas e PEGC.
 le SNUPDEN, Sindicat nacional unitari dels personals de direccion de l'educacion nacionala.
Categoria:Portal:França/Articles ligats
Categoria:Educacion
Categoria:Educacion/articles li
Categoria:Sindicalisme